jkorsvik/nowiki_second_scrape_merged huggingface dataset:
Aagot Lobstein

Aagot Lobstein eller Aagot van Roos (født Andersen 8. november 1875 i Christiania, død 21. august 1950 i Oslo) var en norsk operasangerinne og musikkpedagog.


== Familie ==
Aagot Lobstein var datter av folkeskolelærer Kristian Andersen og Petra Agnethe Olsen. Hun ble 16. desember 1898 gift med den nederlandsk-norske operasangeren Moritz Lobstein (1874-1949), også kalt Mauritz van Roos, etter at han i 1923 antok morens slektsnavn og dessuten endret fornavnets stavemåte.


== Liv og virke ==
Aagot Lobstein var elev av Ellen Gulbranson, før hun studerte i Amsterdam hos romansesangeren Johannes Meschaert.Aagot Lobstein medvirket i Det Norske Operaselskapets turné 1900-1901, under ledelse av M. Lewin. Turneen åpnet med Jegerbruden i Christiania Tivoli.Lobstein var også med på Norsk Operatourné i 1902, under ledelse av kapellmester Lindberg. Ensemblet besøkte Arendal, Skien, Sandefjord, Tønsberg, Horten, Fredrikshald, Sarpsborg, Fredrikstad og Drammen. Her inngikk Lobstein i solistpersonalet, og operaene som ble fremført var Martha og Regimentets datter..
Senere ga hun flere opera-aftener sammen med blant andre ektemannen.I 1923 kom Lobstein tilbake til Kristiania fra et opphold i Amsterdam, der hun både hadde studert og gitt konserter. I januar 1923 opptrådte hun i Aulaen sammen med ektemannen, der hun blant annet sang Elsas drøm fra operaen Lohengrin.Aagot Lobstein ga privat sangundervisning i fødebyen Kristiania.


== Roller i utvalg ==
Anna i Jegerbruden av Carl Maria von Weber (1901)
Eilisif i Væringerne i Miklagard av Johan Svendsen (Eldorado Theater, 1901)


== Referanser ==


== Kilder ==
Jensson, Liv (1981). Biografisk skuespillerleksikon. Universitetsforl. s. 105. ISBN 8200056228.
Phedomenus

Phedomenus er en slekt av biller som hører til familien smellere (Elateridae).


== Utseende ==
Middelsstore (ca. 10 millimeter), avlange, brunlige smellere, kledt med korte, fine, nedliggende lyse hår. Antennene er tråhfomrede. Pronotum er firkantet sett ovenfra, mye lengre enn bredt, bakhjørnene skrått og spisst tilbaketrukne. Dekkvingene er nesten jevnbrede med fine punktstriper, i spissen med en tann.


== Levevis ==
Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen.


== Utbredelse ==
Slketen er utbredt i den neotropiske økosonen (Brasil, Argentina) og på Madagaskar.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien skjellsmellere, Agrypninae Candéze, 1857
Stammen Oophorini
Slekten Phedomenus Candéze, 1889
Phedomenus angularis Schwarz
Phedomenus apicalis Fleutiaux, 1932
Phedomenus basilaris Schwarz, 1906
Phedomenus bellus Candèze, 1889
Phedomenus bipunctatus Schwarz
Phedomenus catalai Fleutiaux, 1941
Phedomenus decoratus Candèze, 1889
Phedomenus descriptus Fleutiaux, 1941
Phedomenus elegans Fleutiaux, 1932
Phedomenus flavangulus Candèze, 1895
Phedomenus gedyei Fleutiaux, 1935
Phedomenus gratiosus Fleutiaux, 1932
Phedomenus longicollis Fleutiaux, 1932
Phedomenus maculatus Schwarz
Phedomenus madagascariensis (Candèze, 1893)
Phedomenus niger Schwarz
Phedomenus nigriceps Fleutiaux, 1932
Phedomenus pallipes Schwarz
Phedomenus pictus Fleutiaux, 1932
Phedomenus platynotus Candeze
Phedomenus rugosus Fleutiaux, 1932
Phedomenus scitus Candeze
Phedomenus scriptus Fleutiaux
Phedomenus sicardi Fleutiaux, 1932
Phedomenus sikorae Candèze, 1893
Phedomenus terminalis Fleutiaux, 1934
Phedomenus trivittatus Schwarz
Phedomenus venustus Candèze, 1889
Phedomenus vittatus Fleutiaux, 1934


== Eksterne lenker ==
Bilde av Phedomenus sikorae
(en) Phedomenus i Encyclopedia of Life 
(en) Phedomenus i Global Biodiversity Information Facility
Avarn Security

Avarn Security AB er et svensk vaktselskap tidligere eiet av norske Sector Alarm AS med rundt 16.000 medarbeidere i Norge, Sverige og Finland. Sector Alarm AS kjøpte en aksjepost i det norske Nokas-konsernet, i utveksling mot blant annet Avarn-konsernet. Høsten 2019 startet det et samarbeid mellom Avarn Security AB og Avarn Security Solutions AB med Nokas Security AB. Konsernets største aksjonærer er Sanok AS, Stiftelsen Fritt Ord og Nomad Holding AS (Triton).
Fra mai 2020 vil Nokas ta navnet Avarn Security, men kontantvirksomheten fortsetter under navnet Nokas.


== Heleide datterselskap i Norge ==
AS Skan-kontroll og kontanthåndteringsvirkomheten Nokas er heleide datterselskap i Avarn Security Group.
I tillegg er blant annet Semac AS og Avarn Security Innlandet AS delvis eiet av Avarn Security.


== Galleri ==

		
		
		
		
		


== Referanser ==


== Kilder ==
AVARN Fakta
Heidi Andersen

Heidi Andersen (født 29. mai 1963) er en norsk tidligere judoutøver som representerte Norsk Judo og Jiu-jitsu Klubb og Oslo Judoklubb.Hun vant 11 NM-gull og 17 NM-medaljer i perioden 1979–1995. Hun vant kongepokalen i 1983.Hun vant VM-bronse i 66-kilosklassen i 1982.


== Medaljer i norske mesterskap ==


== Referanser ==
Shahira El-Alfy

Shahira El-Alfy (arabisk شهيرة الألفي, født 22. februar 1977) er en egyptisk bordtennisspiller.
Hun deltok i bordtennis under Sommer-OL 2000, der hun deltok i single. Hun tapte sine to kamper i gruppespillet, og endte på en delt 49.-plass totalt.


== OL-deltakelse ==


=== Sommer-OL 2000 ===
Gruppespill – Gruppe O
Endelig plassering: 49T (delt 49.-plass).


== Referanser ==


== Eksterne lenker ==
(en) Shahira El-Alfy – Olympedia 
(en) Shahira El-Alfy – Sports-Reference (OL-resultater – arkivert) 
Profil hos IOC
Gøril Johansen

Gøril Johansen (født 26. desember 1972) er en norsk tidligere judoutøver som representerte Alta Judoklubb (1988-2001), Bodø Judo Club (2001-2004) og NJJK (2004-).Hun vant ett NM-gull og 10 NM-bronse i perioden 1991–2010.


== Medaljer i norske mesterskap ==


== Referanser ==
Lakandula

Lakan Dula (baybayin: Mal:Script, abecedario: Lácandólá, født muligens i 1503, død 1575) var herskernavnet til den siste lakan (øverste hersker eller ledende datu) av kongedømmet Tondo i filippinsk førkolonial tid. Han regjerte fortsatt da spanjolene begynte å erobre områder ved  elven Pasigs delta på Filippinene i 1570-årene.En førstehåndsberetning er bevart fra den spanske kongelige notar Hernando Riquel, og ifølge den presenterte han seg selv til spanjolene som «Bunao Lakandula», noesom skulle bety at han egennavn var «Bunao». Men ettersom ordet lakan (som på moderne tagalog betyr herr) var en tittel på linje med «fyrst», så betyr allerede navnet «fyrst Dula». 
Han konverterte senere til katolisismen, og ble døpt som Carlos Lakandula. Rmn annen vanlig navnevariant er Gat Dula (eller sammenskrevet, Gatdula).  Han kalles til tider og feilaktig Rajah Lakandula, men ettersom Rajah og Lakan betyr det samme, er denne formen redundant og feilaktig.Han var ved siden av Rajah Matanda og Rajah Sulayman en av de tre rajaher i det aktuelle område som spilte viktige roller under den spanske erobring av Pasig-deltaet tidlig under den spanske kolonisering.Det er uklart om navnet Lakandula på hans tid var et navn reservert til ham som enkeltperson, men i så fall ble det etterpå et slags eranavn, idet herskere etter hans død i noen generasjoner kalte seg lakandula av Tondo.


== Referanser ==
NOU 2018: 12, Energiaksjeutvalget

NOU 2018:12 «Energiaksjer i Statens pensjonsfond utland» er en norsk offentlig utredning (NOU) fra et utvalgt som ble oppnevnt ved kongelig resolusjon 13. februar 2018 med mandat om å «vurdere SPUs investeringer i energiaksjer». Bakgrunnen var et råd fra Norges Bank om at sårbarheten i nasjonalformuen for et varig fall i prisene på olje og gass vil kunne reduseres dersom SPU ikke investeres i denne sektoren.  Utvalget avla sin innstilling til Finansdepartementet mandag 24. august 2018.  Det ble ledet av Øystein Thøgersen og blir referert til som «Energiaksjeutvalget».


== Medlemmer ==
Øystein Thøgersen (leder), Harald Magnus Andreassen, Olaug Svarva.


== Eksterne lenker ==
https://www.regjeringen.no/no/dokumenter/nou-2018-12/id2609038/
Fylkesvei 3497

Fylkesvei 3497 går mellom Bjorendal og Songetjønn i Arendal kommune.
Veien ble bygd 2019 i forbindelse med ny E18.


== Kommuner og knutepunkter ==

 ArendalKristian Birkelands trasé 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3497
(no) Statens vegvesen – trafikkmeldinger
Elisabet Helsing

Elisabet Helsing (født 3. juni 1940, død 26. januar 2019) var en norsk ernæringsfysiolog som blant annet startet opp Ammehjelpen for å hjelpe kvinner med amming.


== Liv og arbeid ==
Helsing grunnla organisasjonen Ammehjelpen i 1968 med en hensikt om å gi råd om amming, som førte til en økt andel kvinner som begynte å amme fra 1970 og utover. I 1969 begynte Helsing på ernæringsstudiet ved Universitetet i Oslo. Opp gjennom årene arbeidet Helsing med ernæring i både nasjonal og internasjonal sektor. Hun jobbet blant annet for å synliggjøre morsmelkens verdi som matvare i det nasjonale matvareregnskap. Senere arbeidet hun også som ernæringsekspert for Det internasjonale Røde Kors under sultkatastrofen i Niger. Helsing bisto Verdens matvareprogram i Bangladesh ved å implementere et ernæringsprogram til over en halv million kvinner og barn.
Helsing var fra 1981–1984 seniorkonsulent ved Helsedirektoratet, hvor hun blant annet arbeidet for etableringen av «Den internasjonale koden for markedsføring av morsmelkerstatninger» sammen med Verdens helseorganisasjon. I 1984 ble Helsing den første regionale ernæringsrådgiver ved Verdens helseorganisasjon i København. Her jobbet hun blant annet med å implementere ernæringspolitiske mål i Europa med norsk ernæringspolitikk som mal, opprettelser av WHO Collaborating Centres ved universiteter, samt etableringen av The Baby-Friendly Hospitals Initiative under WHO og UNICEF. Helsing tok en doktorgrad ved Universitetet i Athen i 1989. I sin avhandling sammenlignet hun norsk og gresk ernæringspolitikk.I 1996 jobbet Helsing som seniorkonsulent ved Seksjon for internasjonale spørsmål og helse i Helsedirektoratet. Helsing underviste også i ernæringsfysiologi ved Universitetet i Oslo, og skrev en rekke bøker og vitenskapelige artikler.
Helsing mottok i 2003 Kongens fortjenstmedalje i gull for sitt arbeid.


== Referanser ==
Johannes Grøgaard

Johannes Grøgaard (født 1797, død 1878) var en norsk skipsreder og trelasthandler fra Lillesand. Han var sønn av sønn av prest og Eidsvollmann Hans Jacob Grøgaard.
Johannes Grøgaard slo seg opp innen trelasthandel, han drev skipsverft og han etablerte seg etter hvert som Lillesands største reder. 
Grøgaard var en av flere norske redere som utnyttet muligheten da England i 1849 opphevet navigasjonsakten og flere skip som ble satt inn i langfart, blant annet på Østen. I 1851 gikk «Helios» til Østen med kull fra England og skuta regnes som Lillesands første ostindiafarer.Han bygde også Carl Knudsen-gården hvor han drev krambud i hovedhuset.


== Referanser ==


== Eksterne lenker ==
(no) Arkiv etter Johannes Grøgaard på Arkivportalen
Astrid Lous

Astrid Lous (født 12. februar 1872 i Kristiansund, død 15. desember 1945) var en norsk operasangerinne, skuespillerinne og sangpedagog.


== Familie ==
Astrid Lous var datter av havnefogd Otto Henrik Mejlænder Lous og Johanne Marie Brunchorst. Hun ble i 1906 gift med direktør Martin Gehrke i Berlin. Ekteskapet ble oppløst i 1911. Hennes søster Lulli Lous var også sangerinne.


== Liv og virke ==
Astrid Lous var elev av fru Winterhjelm, og fikk 23. oktober 1893 sin skuespillerdebut i lærerinnens gamle glansrolle, som Fanchon i En liden Hex ved Den nationale Scene i Bergen. Hun gjorde tidlig lykke ved dette teatret, og etter hennes opptreden som Signe i En Forlovelse desember samme år var mottagelsen strålende: «Her fik vi Syn for at hun virkelig ejer Evne, og at hun formaar at gi noget. Med megen Inderlighed og stor Sikkerhed havde Frk. Lous omfattet sin Rolle, og hun gav den med Liv og Sandhed […]»Lous ble værende ved Den nationale Scene til 1896. Deretter var hun ansatt ved Christiania Theater i perioden 1896–1899, hvor hun gjorde sin første opptreden 8. mai 1896, i sin gamle rolle som Svanhild i stykket En Forlovelse, og hennes opptreden ble betegnet som «helt igjennom vellykket». I 1897 tok hun seg et par måneders fri fra Christiania Theater for et opphold i København.Etter nedleggelsen av Christiania Theater ble Astrid Lous som de fleste blant staben der ble med over til Nationaltheatret. Der var hun ansatt til år 1900. Høsten 1899 fik hun permisjon fra teatret for å studere sang i Paris.Tidlig på 1900-tallet spesialiserte Lous seg som operasanger, og høsten 1903 fikk hun sin danske debut i København, gjennom sin fremførelse av Dødsarien fra Afrikanerinden av Giacomo Meyerbeer.I perioden 1904–1913 opptrådte hun i operaene i Leipzig, Aachen, Elberfeld, Berlin, Kiel og Hamburg. I 1915 gjorde hun gjesteopptredener på Nationaltheatret, i operaene Vårnatt og Faust. Senere bosatte hun seg igjen i Berlin, hvor hun fortsatte å gi konserter. Der var hun dessuten sangpedagog ved Klindworth-Scharwenka-konservatoriet. I 1925 vendte hun igjen tilbake til Norge.


== Roller i utvalg ==
Fanchon i En liden Hex av Charlotte Birch-Peiffers (Den nationale Scene, 1893)
Svanhild i Kjærlighedens Komedie av Henrik Ibsen (Den nationale Scene, 1893)
Signe i En Forlovelse av Edvard Brandes (Den nationale Scene, 1893)
Fanny i Midsommer av Bernt Lie (Den nationale Scene, 1894)
Signe i En Forlovelse av Edvard Brandes (Christiania Theater, 1896)
Ingeborg i Dronning Margaretha av Oehlenschläger (Christiania Theater, 1898) 
Astrid i Sigurd Jorsalfar av Bjørnstjerne Bjørnson (Nationaltheatret, 1899)
Valentine i operaen Hugenottene av Giacomo Meyerbeer (Berlin, 1904)
Amelia i operaen Maskeballet av Giuseppe Verdi (Berlin, 1905)
Sensia i operaen Den flyvende Hollender av Richard Wagner (Stockholm, 1911)
Grevinnen i operaen Vårnatt av Gerhard Schjelderup (Nationaltheatret, 1915)


== Referanser ==


== Kilder ==
Jensson, Liv (1981). Biografisk skuespillerleksikon. Universitetsforl. s. 105. ISBN 8200056228.
Josefin Abrahamsson

Josefin Abrahamsson (født 4. oktober 1979) er en svensk funksjonshemmet bordtennisspiller, som konkurrerer i klasse 8. Hun har medfødt cerebral parese, som gir nedsatt kraft og bevegelse i en arm og en fot.


== Idrettskarriere ==
Abrahamson deltok i sitt første EM under Para-EM i bordtennis 1995 i Danmark. Der fikk hun bronse i single i klasse 9, og delte tredjeplassen med Diane Hendriks fra Nederland. Hun deltok under Paralympiske sommerleker 1996 i USA, både i klasse 9 og i åpen klasse (6-10). I begge klassene ble hun slått ut i første runde. Året etter deltok hun i Para-EM i bordtennis 1997, og fikk der bronse i klasse 9. Hun fikk bronse i lagkonkurransen under Para-EM i friidrett 1999, der hun spilte sammen med Malgorzata Jankowska fra Polen. Hun spilte sammen med Eva Linnea Marleen Rosenmeier under Para-EM i bordtennis 2001, og fikk der bronse i lagkonkurransen.Hun deltok i Para-EM i bordtennis 2005 i Italia, og fikk der gull i lagkonkurransen sammen med Eva Linnea Marleen Rosenmeier. Hun deltok i Para-VM i bordtennis 2006, og fikk der gull individuelt og i lagkonkurransen, sammen med Rosenmeier. Året etter fikk hun og Rosenmeier sølv i lagkonkurransen under Para-EM i bordtennis 2007, bak Frankrike. Under Paralympmiske sommerleker 2008 fikk hun sølv i single, etter at hun tapte finalen mot Thu Kamkasomphou fra Frankrike. I lagkonkurransen ble Sverige slått ut i kvartfinalen.Hun deltok i Para-EM i bordtennis 2009 i Italia, og fikk der bronse i singles. Hun fikk også bronse i singles under Para-VM i bordtennis 2010 i Sør-Korea. Sammen med Rosenmeier vant hun lagkonkurransen under Para-EM i bordtennis 2011 i Kroatia. Hun deltok i Paralympiske sommerleker 2012 i London, og fikk der bronse i singles etter at hun slo Josephine Medina fra Filippinene i bronsefinalen.Abrahamsson og Rosenmeier fikk sølv i lagkonkurransen under Para-EM i bordtennis 2013 i Lignano i Italia.


== Referanser ==


== Eksterne lenker ==
Profil hos IPC
Old Panamao

Old Panamao er en kommune i provinsen Sulu på øya Jolo. Den hadde i 2015 et folketall på 40.998 innbyggere.


== Barangayer ==
Old Panamao er inndelt i 31 barangayer.


== Referanser ==


== Kilder ==
2015 Census of Population and Housing Report Philippine Statistics Authority
Scandza

Scandza AS er et norskeid merkevareselskap som produserer og selger mat, drikke og velværeprodukter. 
Scandza AS ble stiftet av Jan Bodd og Stig Sunde i 2007 med det formål å kjøpe og utvikle skandinaviske merkevarer. Det første selskapet Scandza kjøpte var Sørlandschips. I dag er flere skandinaviske merkevarer en del av Scandza-konsernet. I tillegg eier Scandza handelshuset Bonaventura.
Scandza kontrolleres pr. januar 2021 av Jan Bodd, Stig Sunde og Karl Kristian Sunde, og har over 100 ansatte som er medeiere i bedriften.I 2021 kjøpte Scandza-konsernets eier, Jordanes AS, restaurantkonsernet Umoe Restaurants med kjedene/merkevarene Peppes Pizza, American Bistro Scandinavia (T.G.I. Friday's), Cafe Opus AS, La Baguette AS og Umoe Restaurant Group Coffee AS (Starbucks).Selskapet har hovedkontor på Solli plass i Oslo og produksjonssteder i hele Skandinavia.


== Merkevarer ==
Scandza AS eier følgende merkevarer:

Sørlandschips
Synnøve Finden
Leiv Vidar
Finsbråten
Royal Biscuit
Bröderna & Deli
Bodylab
Peppes Hjemmesnekra
Karen Volf
Bisca


== Referanser ==
Klandestin operasjon

Klandestin operasjon eller klandestin virksomhet er en spionoperasjon eller annen militær eller paramilitær operasjon utført på en måte som unngår publisitet eller oppmerksomhet – særlig fra potensielle fiender. Operasjonen kan være regissert av en stat, men holdt hemmelig av denne staten av politiske eller diplomatiske grunner. Eksempler på organisasjoner med klandestin virksomhet er «Stay Behind»-grupper som ble opprettet i de fleste vesteuropeiske land tidlig under den kalde krigen, fra 1948 og utover. I Norge gikk slike grupper under dekknavnet ROC, kalt Stay behind, senere benevnt norsk okkupasjonsberedskap i etterkrigstiden. De hemmelige gruppene ble forberedt på å operere under okkupasjonsforhold etter en eventuell sovjetisk invasjon (unntaket var en eksportgruppe som skulle evakuere nøkkelpersoner i forkant av okkupasjonen, for å berøve okkupasjonsmakten mulige gisler eller opplysningskilder). Gruppene i de forskjellige land ble koordinert av Clandestine Committee of the Western Union (etablert 1948), som inngikk i Clandestine Planning Committee i Nato fra 1951. I 1957 etablerte Nato Allied Clandestine Committee.Ordet klandestin er et adjektiv som betyr at handlingen eller aktiviteten foregår i det skjulte, er hemmelig og bortgjemt.


== Se også ==
Fordekt operasjon
Troverdig benektelse


== Referanser ==
Fordekt operasjon

En fordekt operasjon er en militær operasjon som har til hensikt å skjule identiteten til (eller tillate sannsynlig fornektelse av) sponsor og har til hensikt å lage en politisk kraft som kan ha implikasjoner i det militære, etterretning eller lovhåndterende arenaer—som påvirker enten den interne befolkningen i et land eller enkeltpersoner utenfor landet.
Fordekte operasjoner har som mål å i hemmelighet oppfylle sine oppdrag uten at noen vet hvem som sponset eller gjennomførte operasjonen, eller i noen tilfeller, uten at noen vet at operasjonen har vært gjennomført.
Fordekte operasjoner og klandestine operasjoner er forskjellige.


== Militær etterretning og utenrikspolitikk ==
Fordekte operasjoner og klandestine operasjoner er distinkte. Det amerikanske Department of Defense Ordbok av Militære og Tilhørende Begreper (Felles Publikasjon JP1-02), definerer "fordekt operasjon" som "en operasjon som er planlagt og utført for å skjule identiteten til eller tillate sannsynlig fornektelse av sponsor. En fordekt operasjon er forskjellig fra en klandestin operasjon i at det legges vekt på fortielse av identiteten til sponsor snarere enn på fortielse av drift". Denne United States Department of Defense definisjonen har blitt brukt av USA og NATO siden andre Verdenskrig.


== Eksempler ==
Opprettelsen av Bangladesh
Operasjon Guds vrede
Operasjon Gladio
Lavon-affæren
Iran-Contras-skandalen
Prosjektet MKULTRA
CIA-prosjektet Cherry Blossom


== Se også ==
HUMINT (clandestine (operational techniques))


== Referanser ==


== Videre lesning ==
Lovbestemte Prosedyrer Under Kongressen Er Å Bli Informert av USAS Etterretning Aktiviteter, Inkludert Skjulte Handlinger av Alfred Cumming, 18. januar 2006 (HTML) – Congressional Research Service
Bob Woodward (1987). CIAs hemmelige kriger 1981–1987. Hjemmet. ISBN 8259004755. 


== Eksterne lenker ==
RÅ og Bangladesh
Richard Hersh Uttalelse til Huset Rettsvesen Demokratiske Kongressen Briefing, 20. januar 2006 (HTML) via thewall.civiblog.org
Full Transkripsjon, Hus Rettsvesen Demokratiske Medlemskap Briefing "Grunnloven i Krise: Innenlandske Overvåking og Utøvende Makt" 20. januar 2006 (HTML) via thewall.civiblog.org
"Big Brother Ser Deg Del 1 - 902 MI Gruppe TALON-Prosjektet Sammendrag, Regneark, Rep. Wexler svar, og Nyheter Dekning samling (inkluderer Shane Harris ' "TIA Liv På") via thewall.civiblog.org
Steath Network Operations Centre – Skjult Kommunikasjon Support System
Hemmelig Krigføring Arkivert 28. juli 2020 hos Wayback Machine.
Filippinene under VM i friidrett 2019

Filippinene deltok under VM i friidrett 2019 (utendørs) fra 27. september til 6. oktober 2019 i Doha i Qatar.


== Resultater ==
Menn


== Referanser ==


== Eksterne lenker ==
http://www.iaafworldchampionships.com/
Den demokratiske republikken Kongo under VM i friidrett 2019

Den demokratiske republikken Kongo deltok under VM i friidrett 2019 (utendørs) fra 27. september til 6. oktober 2019 i Doha i Qatar.


== Resultater ==
Menn


== Referanser ==


== Eksterne lenker ==
http://www.iaafworldchampionships.com/
Kristin Furunes Strømskag

Kristin Furunes Strømskag (født 1978) er en norsk politiker (H). Fra 2019 er hun ordfører i Frøya kommune i Trøndelag. Strømskag er utdannet fysioterapeut.
Strømskag var vararepresentant til Frøya kommunestyre fra 2015 til 2019, da hun som Høyres ordførerkandidat ble valgt inn som fast representant. Hun kommer fra Levanger.


== Referanser ==